ฟิลิปปินส์เผย GDP ไตรมาส 3 ขยายตัว 6% แนวโน้มเติบโตต่อเนื่อง
ฟิลิปปินส์เผย GDP ไตรมาส 3 ขยายตัว 6% แนวโน้มเติบโตต่อเนื่อง
26 พ.ย. 2558

สำนักงานสถิติของฟิลิปปินส์ เปิดเผยว่า ผลิตภัณฑ์มวลรวมภายในประเทศ (GDP) ของฟิลิปปินส์ในช่วงไตรมาส 3 ปีนี้ ขยายตัว 6% เมื่อเทียบกับช่วงเดียวกันของปีก่อน ซึ่งบ่งชี้ว่าเศรษฐกิจของฟิลิปปินส์ยังคงมีการขยายตัวต่อเนื่อง หลังจากมีการเติบโต 5.8% ในไตรมาส 2
ตัวเลข GDP ล่าสุดได้รับแรงหนุนจากการบริโภคในภาคเอกชนที่แข็งแกร่งและการใช้จ่ายของภาครัฐบาลที่เพิ่มขึ้น โดยแสดงให้เห็นว่าเศรษฐกิจฟิลิปปินส์ปรับตัวโดดเด่นมากกว่าหลายประเทศในภูมิภาค
นายอาร์เซนิโอ บาลิซาคัน รมว.วางแผนเศรษฐกิจของฟิลิปปินส์ ประเมินว่าแนวโน้มการขยายตัวดังกล่าวจะต่อเนื่องไปในช่วงไตรมาส 4 ปีนี้